# Akershus

### Z Wikipédie

Fylke Akershus je územnosprávna jednotka na juhovýchode Nórska. Správnym centrom územia je hlavné mesto Oslo, ktoré ale nie je súčasťou územia. Oslo a Askerhus majú spoločnú správu - Fylkesmann i Oslo og Akershus. Akershus je podľa počtu obyvateľov druhou najväčšou nórskou oblasťou (fylke), prvou je susedné Oslo. V roku 2005 dosiahol počet obyvateľov 494 218. Rozloha oblasti je 4 918 km².

Akershus hraničí so správnymi jednotkami Hedmark, Oppland, Buskerud, Oslo a Østfold a tiež so švédskym krajom Värmland.

Názov Akershus je odvodený od mena pevnosti a vznikol údajne zo staronórskeho akr+hús = pole+hrad.

Akershus sa delí na na štyri kraje: Vestområdet, Follo, Nedre Romerike, Øvre Romerike. Vestområdet, tvorený z obcí Asker a Bærum, je od zvyšnej časti oddelený najsevernejším výbežkom Oslofjordu – Vestfjodenom – a mestom Oslo. Kým Vestområdet leží na západe Akershusu, oblasť Follo leží na juhu medzi Oslofjordom na západe a jazerom Øyeren na východe.

Na severe Akershusu leží jezero Mjøsa, ktoré je odvodňované riekou Vorma, ktorá sa po 25 km vlieva pri Årnes sprava do rieky Glomma. Glomma priteká od severovýchodu a smeruje k jazeru Øyeren, do ktorého sa vlieva v jeho severnej časti. Južná časť jazera patrí už k Østfoldu. Za zmienku stoja ešte jazerá Hurdalssjøen na severe a Setten na juhovýchode.

V Akershusu sa nachádzajú mnohé predmestia Osla a Akershus je tak jednou z nejhustejšie osídlených oblastí v Nórsku. Prechádzajú ním hlavné železničné trate spojujúce Oslo so zvyškom Nórska a tiež diaľnice a cesty – s mnohými križovatkami a stanicami ako Asker, Sandvika, Ski a Lillestrøm.

Na severovýchode Akershusu, asi 48 km na sever od Osla, leží pre Nórov historicky významná obec Eidsvoll, v ktorej Nórske národné zhromaždenie odsúhlasilo v roku 1814 prijatie ústavy. Blízko je tiež medzinárodné letisko Gardermoen – ICAO: ENGM. V obci Asker má nehnuteľnosti nórsky korunný princ.

## [úprava] Obce

- Asker, Vestområdet
- Aurskog-Høland, Nedre Romerike
- Bærum, Vestområdet
- Eidsvoll, Øvre Romerike
- Enebakk, Follo
- Fet, Nedre Romerike
- Frogn, Follo
- Gjerdrum, Øvre Romerike
- Hurdal, Øvre Romerike
- Lørenskog, Nedre Romerike
- Nannestad, Øvre Romerike
- Nes, Øvre Romerike
- Nesodden, Follo
- Nittedal, Nedre Romerike
- Oppegård, Follo
- Rælingen, Nedre Romerike
- Skedsmo, Nedre Romerike
- Ski, Follo
- Sørum, Nedre Romerike
- Ullensaker, Øvre Romerike
- Vestby, Follo
- Ås, Follo

Najväčšími mestami Akershusu sú Lillestrøm, Skedmokorset, Jessheim, Asker a Sandvika.

## [úprava] Externé odkazy

- Fylke Akershus

Mapy: 60°00′ s. š., 11°00′ v. d.

Zdroj: "http://sk.wikipedia.org../../../a/k/e/Akershus.html"

Kategórie: Šablóny súradníc | Akershus | Nórske kraje

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Italiano
- Kernewek
- Ekakairũ Naoero
- Nederlands
- Norsk (nynorsk)
- Norsk (bokmål)
- Polski
- Português
- Română
- Sámegiella
- Svenska
- Türkçe